Arvustus

Arvustus tutvustab või annab hinnangu kunsti- või kultuurisündmusele, raamatule, filmile või teatrietendusele. Arvustus peegeldab seega tutvustuse kõrval ka kirjutaja hinnangut.

Ülesehitus: 1. Arvustusele tuleb kasuks, kui tööd **alustada** **lööva väitega või hinnanguga**, mida põhjendatakse 1-2 lausega. //(Nt Kuulan seda Korni plaati ja samas nagu ei kuula ka. Pole vist piisavalt haarav. Või olen liiga vanaks jäänud (Arter nr 19/220).// 2. Sellele järgneb **ülevaade** raamatust, filmist, etendusest //(lühike sisututvustus, tutvustatakse autorit/lavastajat; näitlejaid; kirjeldatakse kujundust, võrdlus varasemaga jne).// 3. Arutluse põhiline osa on raamatu, etenduse, filmi **analüüs** //(hea ja halb teoses/etenduses/filmis; parimad näitlejatööd; põhjendused; hinnang kujundusele, muusikale jms. Tuuakse välja ka teose seos üldise kultuurikontekstiga).// 4. Arvustuse lõpus esitab kirjutaja oma **hinnangu.**

NB! Arvustusel on ka oma pealkiri.

Etenduse põhjal arvustuse kirjutamiseks jälgi ja tee märkmeid.
 * Etenduse pealkiri, autor. Millist mõtet etendus kandis? Kas idee jõudis vaatajani?
 * Näitlejad. Kes oli(d) parim(ad? Põhjenda.
 * Mis oli huvitav? (Süžee; mõni lahendus; tegelaskuju; kujundus; muusika vms? Mis oli igav? Mida soovitaksid teisiti teha?
 * Mõni väljend, lause, millega võiksid alustada arvustust või mida pealkirjas kasutada.

Vt 11.b kl arvustusi 14. okt 2009. a nähtud "Poeetilise teatri" kohta

;



Raamatuarvustuste näidiseid vt e-ajakirjas Virtuaalkass - http://www.tfg.tartu.ee/virtuaalkass/

Arvustuse võistluse Ulakass tööd: vt http://www.tamme.tartu.ee/ulakass/2011/tulemused.html - tublid Merilyn Elge ja Kirsika Meresma

Abiks võib olla ka http://www.koolpriit.blogspot.com/

2009. a abiturientide loomingut vt : http://kaksteistkuud.blogspot.com/search/label/Arvustused